
Metodický list

Denná téma: Zelenina a ovocie
	Cieľ, zameranie aktivity
	Cieľom aktivity je uvedomiť si dôležitosť konzumácie ovocia a zeleniny

	Vyučovací predmet, ročník, téma vyučovacej hodiny
	Prírodoveda 2.ročník
Ovocie a zelenina

	Pomôcky
	Makety hrncov, rôzne obrázky ovocia a zeleniny, zástera, varecha, lepidlo, šatka, nakrájané rôzne druhy ovocia a zeleniny

	Príprava
	Vopred pripravené ovocie a zelenina na ochutnávku

	Postup/realizácia
	V úvode sme sa so žiakmi porozprávali o tom, akú zeleninu a ovocie poznajú. Žiaci odpovedali na otázky: Čo doma pestujú rodičia v záhradke? Akú zeleninu dáva mama doma do polievky? Aké ovocie a zeleninu máte radi? Prečo musíme jesť veľa ovocia a zeleniny?
V ďalšej časti hodiny som pripravila 2 makety hrncov n nápisom POLIEVKA a KOMPÓT. Úlohou žiakov bolo postupne vybrať správne ovocie alebo zeleninu do hrnca a následne ju tam prilepiť. Žiak ktorý „varil“ ma na sebe oblečenú zásteru a v ruke varechu. Keď žiak nalepil ovocie alebo zeleninu, potom v hrnci všetko „pomiešal“. Po spoločnom zhodnotení aktivity čakalo žiakov prekvapenie. So zaviazanými očami mali identifikovať podľa chuti ovocie a zeleninu. Žiak, ktorý bol najlepší v „chuťovom rozpoznávaní“ získal body do celotýždňového hodnotenia.

	Zhrnutie
	Žiaci sa naučili hospodárne zaobchádzať s ovocím a zeleninou. Naučili sa rozpoznávať rôzne druhy ovocia a zeleniny. Uvedomili si, že ovocie a zelenina je dôležité v ich jedálničku.

	Prílohy
	fotografie

